Donald Trump, "alesul lui Dumnezeu“. Ce i-a spus un pastor de la o biserică din Orașul Păcatelor, Las Vegas.
Pastorul Denise Goulet: Dumnezeu mi-a spus că va da președintelui a doua victorie. Donald Trump a mers la biserica din Orașul Păcatelor, Las Vegas. Alături de Trump au fost Hope Hicks și Kayleigh McEnany, recent vindecate de COVID-19.
Dumnezeu a decis ca Donald Trump să primească încă un mandat. Asta a auzit președintele în timpul unei vizite la o biserică din Orașul Păcatelor, Las Vegas.Denise Goulet, pastor: "La ora 4:30, Dumnezeu mi-a spus «voi da președintelui vostru a doua victorie»“.În primul rând, alături de Trump, au stat consiliera Hope Hicks și purtătorul de cuvânt Kayleigh McEnany, ambele recent vindecate de COVID-19. Ca și președintele, de altfel. Niciunul dintre ei nu a purtat mască, deși slujba a fost în interior.Donald Trump a vizitat aceeași biserică și în timpul campaniei electorale din 2016. De data aceasta, a făcut și o mică donație.Dacă este să credem în sondaje, președintele american are nevoie de tot ajutorul, chiar și de cel divin, ca să obțină un nou mandat. Joe Biden are un avantaj de peste 10 la sută în preferințele electoratului american. Și mai sunt două săptămâni până la vot.